# Katy Perry

| Katy Perry |
| --- |
| Si Perry sa kanyang residensiyang konsiyerto na Play noong 2021 |
| Kapanganakan | Katheryn Elizabeth Hudson  (1984-10-25) 25 Oktubre 1984 Santa Barbara, California, Estados Unidos |
| Ibang pangalan | * Katy Hudson
* Katheryn Perry
 |
| Trabaho | * Mang-aawit
* manunulat ng awitin
* tagahatol sa telebisyon
* negosyante
 |
| Aktibong taon | 2001–kasalukuyan |
| Asawa | Russell Brand (k. 2010–12) |
| Kinakasama | Orlando Bloom (2016–kasalukuyan; may kasunduang pakasal) |
| Anak | 1 |
| Kamag-anak | Frank Perry (tiyuhin) |
| **Karera sa musika** |
| *Genre* | * Pop
* rock
* disco
 |
| Instrumento | * Boses
* gitara
 |
| Label | * Red Hill
* Java
* Columbia
* Capitol
 |
|  |
| Website | katyperry.com |

Si **Katy Perry** (ipinanganak **Katheryn Elizabeth Hudson**; 25 Oktubre 1984) ay isang Amerikanang mang-aawit at manunulat ng kanta, at aktres. Siya ay ipinanganak sa Santa Barbara, California, at pinalaki ng kanyang mga magulang na mga Kristyanong pastor. Si Perry ay lumaki na ang tanging pinakikinggan ay mga awiting pangsimbahan. Sa kanyang kabataan, siya ay kumakanta rin sa kaniyang lokal na simbahan. Matapos magtamo ng GED sa kanyang pagtungtong sa unang taon ng mataas na paaralan, sinimulan na niya ang pagpasok sa larangan ng musika. Bilang Katy Hudson, inilabas ang sariling-titulong album na *gospel* (pang-ebanghelyo) noong 2001. Ngunit hindi ito naging matagumpay. Hindi naglaon ay kanya namang ni-rekord ang isang album kasama ang produksiyon na The Matrix at kinumpleto ang karamihan ng kanta ng isang solong album mula taong 2004 hanggang taong 2005, wala ni isa man dito ang nailabas merkado.

Noong Hunyo 1, 2008 sinimulan niyang i-publish ang kanyang musika sa YouTube, at sa taong 2023, umabot sa 44.2 milyong subscriber ang kanyang channel sa YouTube at nakakuha ng kabuuang 25.3 bilyong panonood ng video.

## Pampublikong imahen

Ang tatak ni Katy Perry na *spinning peppermint swirl* na bra
Inihanay ng *Rolling Stone* si Perry bilang ika-7 sa kanilang pandaigdigang botohan ng *Reyna ng Pop* noong Hulyo 2011. Tinagurian siyang *"sexiest woman of 2013"* (pinakaseksing babae ng 2013) ng magasin na *Men's Health*. Siya ay isang simbolong seksuwal at kilala sa kanyang kakaibang pananamit. Kadalasang itong nakakatawa, makulay, at nagpapakita ng iba't ibang panahon at kadalasang kinabibilangan ng mga temang may kinalaman sa pagkain, gaya ng kanyang *trademark* o tatak-pangkalakal na *peppermint swirl* na bra. Inilalarawan niya ang kanyang istilo ng pananamit bilang "piraso ng samu't sari ng iba't ibang bagay. Ang kanyang istilo ay pumukaw ng atensiyon ng mga *fasion designer* o tagadisenyo ng moda.

Noong unang bahagi ng Nobyembre 2013, nalagpasan ni Perry si Justin Bieber bilang artistang pangmusika na may pinakamaraming tagasunod o *follower* sa Twitter, na lagpas sa 47 milyon mga tagasunod.

## Personal na buhay

### Mga naging karelasyon

Dating katipan ni Perry ang musikerong si Justin York, mang-aawit na si Matt Thiessen, aktor na si Johnny Lewis, at rapper na si Travie McCoy.

## Diskograpiya

* *Katy Hudson* (2001)
* *One of the Boys* (2008)
* *Teenage Dream* (2010)
* *Prism* (2013)
* *Witness* (2017)
* *Smile* (2020)

## Mga paglilibot

|  |  |
| --- | --- |
| **Pangunahin Hello Katy Tour (2009)
* California Dreams Tour (2011–2012)
* Prismatic World Tour (2014–2015)
* Witness: The Tour (2017–2018)

**Kasama ng panguhahin The Strangely Normal Tour (2001)
* Warped Tour 2008 (2008)

  | **Pambungad na pagtatanghal No Doubt – Summer Tour 2009 (piling mga petsa sa Hilagang Amerika) (2009)

  |

## Pilmograpiya

### Telebisyon

| Taon | Pamagat | Ginampanang Papel | Notes |
| --- | --- | --- | --- |
| 2008 | *The Young and the Restless* | Kabanata 8914 |
| *Wildfire* | Kanyang sarili | "Life's Too Short" (*Season* 4, episodyo 8) |
| 2010 | *American Idol* | Panauhing tagahatol | "Season 9, episodyo 5" |
| *The X Factor* | Panauhing tagahatol | "Series 7, episodyo 2" |
| *Sesame Street* | Kanyang sarili | Online na espesyal (binura mula sa nakatelebisyong kabanata dahil sa kontrobersiya ng manonood) |
| *The Simpsons* | Kanyang sarili | 1 episodyo, "The Fight Before Christmas" |
| 2011 | *How I Met Your Mother* | Honey | Kabanata 1, "Oh Honey" |

### Mga pelikula

| Taon | Pamagat | Ginampanang Tungkulin | Notes |
| --- | --- | --- | --- |
| 2010 | *Get Him to the Greek* | Kanyang sarili | Binurang eksena, di nakredito |
| *Out in the Desert* | Kanyang sarili |
| 2011 | *The Smurfs* | Smurfette (tinig) |  |

## Galeriya

* Si Perry sa *American Idol* noong 2021
* Si Perry sa *premiere* sa Awstralya
* Si Perry sa Met noong 2018

## Mga sanggunian

## Mga panlabas na link

* Official website
* Katy Perry sa IMDb

|  |  |  |
| --- | --- | --- |
| Sinundan: **Snoop Dogg** | **MTV Europe Music Awards host** 2008–09 | Susunod: **Eva Longoria** |